
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 841 

30 Μαίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Υπαγωγή της εταιρείας «ΑΦΟΙ ΖΑΚΩΝΗ Ο.Ε.» στις δι¬ 
ατάξεις του ν. 3299/2004 για την ενίσχυση επεν¬ 
δυτικού σχεδίου της με το κίνητρο της επιχορή¬ 
γησης. 1 

Καθορισμός θέσεων πρακτικής άσκησης σπουδα¬ 
στών Τ.Ε.Ι. στο Γενικό Νοσοκομείο Ηρακλείου «Βε- 

νιζέλειο-Πανάνειο». 2 

Καθορισμός θέσεων πρακτικής άσκησης σπουδα¬ 
στών Τ.Ε.Ι. στο Εθνικό Κέντρο Κοινωνικής Αλλη¬ 
λεγγύης (Ε.Κ.Κ.Α). 3 

Ανακαθορισμός της κρατικής επιχορήγησης της 

Α.Σ.ΠΑΙ.Τ.Ε. για το οικον. έτος 2007. 4 

Καθορισμός του ωραρίου εργασίας ορισμένων κα¬ 
τηγοριών εργαζομένων στο Πανεπιστήμιο Κρή¬ 
της. 5 

Καθορισμός του ωραρίου εργασίας ορισμένων κα¬ 
τηγοριών εργαζομένων στο Εθνικό και Καποδι- 

στριακό Πανεπιστήμιο Αθηνών. 6 

Έναρξη λειτουργίας Πυροσβεστικού Μουσείου. 7 

Ολοκλήρωση και έναρξη λειτουργίας της επένδυσης 

της εταιρείας «ΕΤΕΠΑΛ ΑΕ». 8 

Τροποποίηση απόφασης καθορισμού ανωτάτου ορί¬ 
ου επιτρεπομένων ημερών κίνησης εκτός έδρας 
υπαλλήλων στις Νομαρχιακές Αυτοδιοικήσεις Πε¬ 
ριφέρειας Κεντρικής Μακεδονίας, για το 2007... 9 

Έγκριση σύμβασης μίσθωσης έργου για το Κέντρο 

Εξυπηρέτησης Πολιτών (ΚΕΠ) Δήμου Κηρέως. 10 

Κατανομή ωρών υπερωριακής εργασίας Α' Εξαμή¬ 
νου 2007 στους υπαλλήλους που ασχολούνται με 
τον ποιοτικό έλεγχο των νωπών - μετ/νων προϊ¬ 
όντων. 11 

Έγκριση υπερωριακής απασχόλησης υπαλλήλου. 12 

Έγκριση υπερωριακής απασχόλησης υπαλλήλου. 13 

Έγκριση υπερωριακής απασχόλησης υπαλλήλου. 14 

Υπερωριακή απασχόληση υπαλλήλων Ν.Α. Μαγνησί¬ 
ας. 15 

Σύσταση συνεργείων περιοδικού ελέγχου μέτρων 
και σταθμών έτους 2007. 16 


ΑΠΟΦΑΣΕΙ Σ 

(ΐ) 

Υπαγωγή της εταιρείας «ΑΦΟΙ ΖΑΚΩΝΗ Ο.Ε.» στις διατά¬ 
ξεις του ν. 3299/2004 για την ενίσχυση επενδυτικού 
σχεδίου της με το κίνητρο της επιχορήγησης. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Με την υπ’ αριθμ. 21959/ΥΠΕ/4/00375/Ε/ν. 3299/2004/ 
30.12.2006 απόφαση του Υπουργού και Υφυπουργού Οι¬ 
κονομίας και Οικονομικών εγκρίθηκε η υπαγωγή στις 
διατάξεις του ν. 3299/2004 επένδυσης της επιχείρησης 
«ΑΦΟΙ ΖΑΚΩΝΗ Ο.Ε.» για την ενίσχυση επενδυτικού σχε¬ 
δίου της με το κίνητρο της επιχορήγησης, που ανα- 
φέρεται στη δημιουργία νέας μονάδας εφοδιαστικής 
αλυσίδας στο 3° χιλιόμετρο Κομοτηνής-Αγιάσματος, 
στο Δήμο Κομοτηνής του Νομού Ροδόπης, συνολικής 
δαπάνης εξακοσίων τεσσάρων χιλιάδων τετρακοσίων 
πενήντα ευρώ (604.450 ευρώ). 

Η επιχορήγηση επί του συνολικού κόστους της επέν¬ 
δυσης ανέρχεται στο ποσόν των τριακοσίων τριάντα 
χιλιάδων εννιακοσίων σαράντα επτά ευρώ (330.947 
ευρώ) και αναλύεται σε επιχορήγηση 315.947 ευρώ, ήτοι 
ποσοστό 55% επί του συνολικού κόστους της αρχικής 
επένδυσης (574.450 ευρώ) και σε επιχορήγηση 15.000 
ευρώ, ήτοι ποσοστό 50% επί των δαπανών αμοιβών 
μελετών και συμβούλων (30.000 ευρώ). 

Με την επένδυση δε θα δημιουργηθούν νέες θέσεις 
απασχόλησης. 

Ημερομηνία γνωμοδότησης της Επιτροπής 30.12.2006 
(ομόφωνη). 

Η περίληψη αυτή να δημοσιευθεί στην Εφημερίδα της 
Κυβερνήσεως. 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ 


ΧΡΗΣΤΟΣ ΦΩΛΙΑΣ 



















13878 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. Φ.500/1066/49715/Ε5 (2) 

Καθορισμός θέσεων πρακτικής άσκησης σπουδαστών 
Τ.Ε.Ι. στο Γενικό Νοσοκομείο Ηρακλείου «Βενιζέλειο- 
Πανάνειο». 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του αρθ. 12, παρ. 1 εδαφ. Δ' του ν. 
1351/1983 (ΦΕΚ Α', 56) «Εισαγωγή σπουδαστών στην Τρι¬ 
τοβάθμια Εκπ/ση και άλλες διατάξεις». 

2. Τις διατάξεις του αρθ. 90 του Κώδικα Νομοθεσίας 
για την Κυβέρνηση και τα Κυβερνητικά Όργανα, που 
κυρώθηκε με το π.δ. 63/2005 (ΦΕΚ Α' 98). 

3. Τις διατάξεις της υπ’ αριθμ. Ε5/1987/16.6.1994 εγκυ¬ 
κλίου του Υπουργείου Εθνικής Παιδείας και Θρησκευμά¬ 
των, σχετικά με την έναρξη της πρακτικής άσκησης. 

4. Τις διατάξεις της Ε5/1303/3.31986 (ΦΕΚ Β' 168) διυ¬ 
πουργικής απόφασης «ασφάλιση σπουδαστών ΤΕΙ κατά 
τη διάρκεια της πρακτικής τους άσκησης». 

5. Τις διατάξεις του άρθρου 51 του ν. 1892/1990 (ΦΕΚ 
Α' 101) σχετικά με την επαναοριοθέτηση του δημοσίου 
τομέα. 

6. Τις διατάξεις της παρ. 4 του αρθ. 11 του ν. 2327/1995 
(ΦΕΚ Α' 156) «Εθνικό Συμβούλιο Παιδείας ρύθμιση θεμά¬ 
των έρευνας παιδείας και μετεκπαίδευσης εκπαιδευτι¬ 
κών και άλλες διατάξεις». 

7. Τις διατάξεις του άρθρου 22, παρ. 3, εδ. α του ν. 
2362/1995 (ΦΕΚ 247/Α'/27.11.1995) «περί δημοσίου λογι¬ 
στικού ελέγχου των δαπανών του κράτους και άλλες 
διατάξεις». 

8. Το αρθ. 40 του ν. 849/1978 (ΦΕΚ Α' 232) «περί παρο¬ 
χής κινήτρων δια την ενίσχυσιν της περιφερειακής και 
οικονομικής αναπτύξεως της χώρας», όπως συμπληρώ¬ 
θηκε με το αρθ. 8 του ν. 2129/1993 (ΦΕΚ Α' 57) «αύξηση 
συντάξεων και άλλες διατάξεις». 

9. Την υπ’ αριθμ. 2025805/2917/0022/22.4.1993 διυπουργική 
απόφαση «αύξηση της μηνιαίας αποζημίωσης των σπου¬ 
δαστών των Τεχνολογικών Εκπαιδευτικών Ιδρυμάτων (ΤΕΙ) 
που πραγματοποιούν άσκηση στο επάγγελμα σε υπηρε¬ 
σίες του Δημοσίου, Ο.Τ.Α. και λοιπά Ν.Π.Δ.Δ., επιχειρήσεις 
και οργανισμούς του ευρύτερου δημόσιου τομέα». 

10. Την υπ’ αριθμ. 37930/ΔIΟΕ1264/14.10.2005 απόφαση 
Καθορισμού αρμοδιοτήτων στους Υφυπουργούς Οικο¬ 
νομίας και Οικονομικών. 

11. Την υπ’ αριθμ. 30356/15.3.2006. (ΦΕΚ 311/Β'/2006) 
κοινή απόφαση, περί καθορισμού αρμοδιοτήτων στους 
Υφυπουργούς Υγείας Α. Γιαννόπουλο και Γ. Κωνστα- 
ντόπουλο. 

12. Την υπ’ αριθμ. 37876/ΣΤ5/26.4.2004 (ΦΕΚ 608/ 
Β'/26.4.2004) απόφαση του Πρωθυπουργού και Υπουρ¬ 
γού Εθνικής Παιδείας και Θρησκευμάτων «Καθορισμός 
αρμοδιοτήτων των Υφυπουργών του Υπουργείου Εθνι¬ 
κής Παιδείας και Θρησκευμάτων». 

13. Το υπ’ αριθμ. 15771/15.12.2006 έγγραφο του Γεν. 
Νοσοκομείου Ηρακλείου «Βενιζέλειο- Πανάνειο». 

14. Το γεγονός ότι από τις διατάξεις της απόφασης 
αυτής προκαλείται δαπάνη το ύψος της οποίας ανα- 
φέρεται στην παρ. 4 της παρούσας απόφασης, στην 
οποία επίσης αναφέρεται και η εγγραφή της πίστω¬ 


σης στον οικείο προϋπολογισμό για την κάλυψη της, 
αποφασίζουμε: 

1. Καθορίζουμε δύο (2) θέσεις πρακτικής άσκησης 
σπουδαστών Τ.Ε.Ι. τμήματος Λογοθεραπείας στο Γ ενικό 
Νοσοκομείο Ηρακλείου «Βενιζέλειο-Πανάνειο». 

2. Η πρακτική άσκηση των σπουδαστών Τ.Ε.Ι. πραγμα¬ 
τοποιείται για ένα εξάμηνο αρχίζοντας από 1.1.2007. 

3. Οι αποζημιώσεις και οι ασφαλιστικές εισφορές των 
ασκουμένων σπουδαστών Τ.Ε.Ι. βαρύνουν τον προϋπο¬ 
λογισμό του Γ ενικού Νοσοκομείου Ηρακλείου «Βενιζέ- 
λειο-Πανάνειο». 

4. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού των Κ.Α.Ε 289 
& 551 ως εξής: 

4.416,00 ΕΥΡΩ (2 θέσεις X 184 ΕΥΡΩ X 12 μήνες) για 
το έτος 2007 

και 4.416,00 ΕΥΡΩ (2 θέσεις X 184 ΕΥΡΩ X 12 μήνες) 
για καθένα από τα επόμενα οικονομικά έτη. Για την 
ανωτέρω δαπάνη έχει εγγράφει η αντίστοιχη πίστωση 
στον προϋπολογισμό του 2007. Αντίστοιχη πίστωση θα 
εγγράφεται στους προϋπολογισμούς του Νοσοκομείου 
αυτού για μία πενταετία τουλάχιστον. 

5. Η απόφαση αυτή, της οποίας η ισχύς ανατρέχει από 
το χρόνο ανάληψης της πρακτικής άσκησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Μαΐου 2007 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Π. ΔΟΥΚΑΣ Σ. ΤΑΛΙΑΔΟΥΡΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Α. ΓΙΑΝΝΟΠΟΥΛΟΣ 
-♦- 

Αριθμ. Φ.500/1044/49713/Ε5 (3) 

Καθορισμός θέσεων πρακτικής άσκησης σπουδαστών 
Τ.Ε.Ι. στο Εθνικό Κέντρο Κοινωνικής Αλληλεγγύης 
(Ε.Κ.Κ.Α). 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του αρθ. 12, παρ. 1 εδαφ. Δ' του ν. 
1351/1983 (ΦΕΚ Α' 56) «Εισαγωγή σπουδαστών στην Τρι¬ 
τοβάθμια Εκπ/οη και άλλες διατάξεις». 

2. Τις διατάξεις του αρθ. 90 του Κώδικα Νομοθεσίας 
για την Κυβέρνηση και τα Κυβερνητικά Οργανα, που 
κυρώθηκε με το π.δ. 63/2005 (ΦΕΚ Α' 98). 

3. Τις διατάξεις της υπ’ αριθμ. Ε5/1987/16.6.1994 εγκυ¬ 
κλίου του Υπουργείου Εθνικής Παιδείας και Θρησκευμά¬ 
των, σχετικά με την έναρξη της πρακτικής άσκησης. 

4. Τις διατάξεις της υπ’ αριθμ. Ε5/1303/3.3.1986 (ΦΕΚ Β' 
168) διυπουργικής απόφασης «ασφάλιση σπουδαστών 
ΤΕΙ κατά τη διάρκεια της πρακτικής τους άσκησης». 

5. Τις διατάξεις του άρθρου 51 του ν. 1892/1990 (ΦΕΚ Α' 101) 
σχετικά με την επαναοριοθέτηση του δημοσίου τομέα. 

6. Τις διατάξεις της παρ. 4 του αρθ. 11 του ν. 2327/1995 
(ΦΕΚ Α' 156) «Εθνικό Συμβούλιο Παιδείας ρύθμιση θεμά¬ 
των έρευνας παιδείας και μετεκπαίδευσης εκπαιδευτι¬ 
κών και άλλες διατάξεις». 

7. Τις διατάξεις του άρθρου 22, παρ. 3, εδ. α του ν. 2362/1995 
(ΦΕΚ 247/Α727.11.1995) «περί δημοσίου λογιστικού ελέγχου 
των δαπανών του κράτους και άλλες διατάξεις». 

8. Το αρθ. 40 του ν. 849/1978 (ΦΕΚ Α' 232) «περί παρο¬ 
χής κινήτρων δια την ενίσχυσιν της περιφερειακής και 
οικονομικής αναπτύξεως της χώρας», όπως συμπληρώ¬ 
θηκε με το αρθ. 8 του ν. 2129/1993 (ΦΕΚ Α' 57) «αύξηση 
συντάξεων και άλλες διατάξεις». 

9. Την υπ’ αριθμ. 2025805/2917/0022/22.4.1993 διυπουργική 
απόφαση «αύξηση της μηνιαίας αποζημίωσης των σπου¬ 
δαστών των Τεχνολογικών Εκπαιδευτικών Ιδρυμάτων (ΤΕΙ) 
που πραγματοποιούν άσκηση στο επάγγελμα σε υπηρε¬ 
σίες του Δημοσίου, Ο.Τ.Α. και λοιπά Ν.Π.Δ.Δ., επιχειρήσεις 
και οργανισμούς του ευρύτερου δημόσιου τομέα». 

10. Την υπ’ αριθμ. 37930/ΔΙΟΕ1264/14.10.2005 απόφαση 
Καθορισμού αρμοδιοτήτων στους Υφυπουργούς Οικο¬ 
νομίας και Οικονομικών. 

11. Την υπ’ αριθμ. 30356/15.3.2006. (ΦΕΚ 311/Β'/2006) κοινή 
απόφαση, περί καθορισμού αρμοδιοτήτων στους Υφυπουρ¬ 
γούς Υγείας Α. Γιαννόπουλο και Γ. Κωνσταντόπουλο. 

12. Την υπ’ αριθμ. 37876/ΣΤ5/26.4.2004 (ΦΕΚ 608/ 
Β'/26.4.2004) απόφαση του Πρωθυπουργού και Υπουρ¬ 
γού Εθνικής Παιδείας και Θρησκευμάτων «καθορισμός 
αρμοδιοτήτων των Υφυπουργών του Υπουργείου Εθνι¬ 
κής Παιδείας και Θρησκευμάτων». 

13. Το υπ’ αριθμ. 5020/29.11.2006 έγγραφο του Εθνικού 
Κέντρου Κοινωνικής Αλληλεγγύης (Ε.Κ.Κ.Α). 

14. Το γεγονός ότι από τις διατάξεις της απόφασης αυ¬ 
τής προκαλείται δαπάνη το ύψος της οποίας αναφέρεται 
στην παρ. 4 της παρούσας απόφασης στην οποία επίσης 
αναφέρεται και η εγγραφή της πίστωσης στον οικείο 
προϋπολογισμό για την κάλυψή της, αποφασίζουμε: 

1. Καθορίζουμε δέκα (10) θέσεις πρακτικής άσκησης 
σπουδαστών Τ.Ε.Ι. στο Εθνικό Κέντρο Κοινωνικής Αλ¬ 
ληλεγγύης (Ε.Κ.Κ.Α). 

2. Η πρακτική άσκηση των σπουδαστών Τ.Ε.Ι. πραγμα¬ 
τοποιείται για ένα εξάμηνο αρχίζοντας από 1.12.2006. 

3. Οι αποζημιώσεις και οι ασφαλιστικές εισφορές των 
ασκουμένων σπουδαστών Τ.Ε.Ι. βαρύνουν τον προϋπολογισμό 
του Εθνικού Κέντρου Κοινωνικής Αλληλεγγύης (Ε.Κ.Κ.Α). 

4. Από τις διατάξεις της απόφασης αυτής προκαλεί- 
ται δαπάνη σε βάρος του προϋπολογισμού - Κ.Α. 0289 
ως εξής: 

1.840,00 ΕΥΡΩ (10 θέσεις X 184 ΕΥΡΩ X 1 μήνα) για το 
έτος 2006 και 

22.080,00 ΕΥΡΩ (10 θέσεις X 184 ΕΥΡΩ X 12 μήνες) για 
καθένα από τα επόμενα οικονομικά έτη. 

Για την ανωτέρω δαπάνη έχει εγγράφει η αντίστοιχη 
πίστωση στον προϋπολογισμό του 2006. 

Αντίστοιχη πίστωση θα εγγράφεται στους προϋπολο¬ 
γισμούς του Εθνικού Κέντρου αυτού για μία πενταετία 
τουλάχιστον. 

5. Η απόφαση αυτή, της οποίας η ισχύς ανατρέχει από 
το χρόνο ανάληψης της πρακτικής άσκησης. 

Η απόφαση αυτή να δημοσιευθεί σιην Εφημερίδα της 
Κυβερνήσεως. 

Αθήνα, 14 Μάίου 2007 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Π. ΔΟΥΚΑΣ Σ. ΤΑΛΙΑΔΟΥΡΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Α. ΓΙΑΝΝΟΠΟΥΛΟΣ 


Αριθμ. 49835/1Β/101 (4) 

Ανακαθορισμός της κρατικής επιχορήγησης της 
Α.Σ.ΠΑΙ.Τ.Ε. για το οικον. έτος 2007. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το ν. 2362/1995 για το «Δημόσιο Λογιστικό». 

2. Τον α.ν. 585/1968 «Περί καταργήσεως διατάξεων καθο- 
ριζουσών τα κατώτατα όρια επιχορηγήσεων εκ του Κρα¬ 
τικού Προϋπολογισμού προς Νομικά Πρόσωπα Δημοσίου 
και Ιδιωτικού Δικαίου , Οργανισμούς και Ιδρύματα». 

3. Το ν.δ. 581/1970 άρθρο 1 και άρθρο 16 παρ. 1 έδ. α’ 
«Περί Διοικήσεως της ΣΕΛΕΤΕ». 

4. Τις διατάξεις του άρθρου 4 του ν. 3027/2002 «Ρύθ¬ 
μιση θεμάτων Οργανισμού Σχολικών Κτιρίων, Ανώτατης 
Εκπαίδευσης και άλλες διατάξεις». 

5. Τον Τακτικό Προϋπολογισμό του οικονομικού έτους 
2007. 

6. Την υπ’ αριθμ. 11189/ΙΒ/27/30.1.2007 (Φ.Ε.Κ. 164/7.2.2007 
τ. Β') απόφαση καθορισμού της ετήσιας επιχορήγησης 
της Α.Σ.ΠΑΙ.Τ.Ε. για το οικον. έτος 2007. 

7. Την υπ’ αριθμ. 38801/ΙΒ/71/10.4.2007 υπουργική από¬ 
φαση αύξησης κατά 800.000 € των πιστώσεων της 
Α.Σ.ΠΑΙ.Τ.Ε. για την αντιμετώπιση των αυξημένων λει¬ 
τουργικών αναγκών της. 

8. Το γεγονός ότι από τις διατάξεις της απόφασης 
αυτής προκαλείται κατ’ ανώτατο όριο δαπάνη σε βάρος 
του Προϋπολογισμού του ΥΠ.Ε.Π.Θ. για το οικονομικό 
έτος 2007 ύψους 3.250.000,00 €. 

9. Την υπ’ αριθμ. 3793Θ/ΔΙΟΕ1264/14.10.2005 (Φ.Ε.Κ. 
1432/14.10.2005) απόφαση καθορισμού αρμοδιοτήτων των 
Υφυπουργών Οικονομίας και Οικονομικών, αποφασίζουμε: 

Τροποποιούμε την υπ’ αριθμ. 11189/ΙΒ/27/30.1.2007 (Φ.Ε.Κ. 
164/7.2.2007 τ. Β') απόφαση με την οποία καθορίσθηκε η 
ετήσια επιχορήγηση στην Ανωτάτη Σχολή Παιδαγωγικής 
και Τεχνολογικής Εκπαίδευσης (Α.Σ.ΠΑΙ.Τ.Ε.) για το οικον. 
έτος 2007, στο ύψος των κονδυλίων της εγγεγραμμένης 
στον προϋπολογισμό του οικονομικού έτους 2007 πίστω¬ 
σης στον ΚΑΕ 2428 του Ειδικού Φορέα 19 -240 από το 
ποσό των 2.450.000,00 € στο ποσό των 3.250.000,00 €. 

Γ ια την ανωτέρω δαπάνη έχουν εγγράφει πιστώσεις ύψους 
3.250.000,00 € στον τακτικό προϋπολογισμό του ΥΠ.Ε.Π.Θ. 
οικονομικού έτους 2007 στον ΚΑΕ 2428 του Φ. 19-240. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μάίου 2007 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. 36891/Β1 (5) 

Καθορισμός του ωραρίου εργασίας ορισμένων κατη¬ 
γοριών εργαζομένων στο Πανεπιστήμιο Κρήτης. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τ ις διατάξεις: 

α) Της παρ. 6α του άρθρου 1 του ν. 1157/1981 «Περί 
κυρώσεως της από 29 Δεκεμβρίου 1980 Πράξεως Νομο- 

θετικού Περιεχομένου του Προέδρου της Δημοκρατίας 
«Περί καθιερώσεως πενθημέρου εβδομάδος εργασίας 
των δημοσίων εν γένει υπηρεσιών και ρυθμίσεως συ¬ 
ναφών θεμάτων και τροποποιήσεως διατάξεων αυτής» 
(Φ.Ε,Κ. Α' 126). 

β) Των παρ. 1 και 2 του άρθρου 23 του ν. 1735/1987 
(Φ.Ε.Κ. Α' 95) «Προσλήψεις στο δημόσιο τομέα, κοινωνι¬ 
κός έλεγχος στη δημόσια διοίκηση, πολιτικά δικαιώματα 
και άλλες διατάξεις» (Φ.Ε.Κ. Α' 195). 

γ) Του άρθρου 90 του κώδικα νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 (Α' 98). 

δ) Της υπ’ αριθμ. ΔΙΑΔΠ/Γ2γ/1298/9.2.2007 απόφασης 
του Υπουργού Εσωτερικών, Δημόσιας Διοίκησης και 
Αποκέντρωσης «Μεταβίβαση στην Υπουργό Εθνικής 
Παιδείας και Θρησκευμάτων της αρμοδιότητας καθο¬ 
ρισμού του ωραρίου εργασίας ορισμένων κατηγοριών 
εργαζομένων στο Πανεπιστήμιο Κρήτης». 

ε) Της υπ’ αριθμ. 37876/ΣΤ5/26.4.2004 κοινής απόφασης 
του Πρωθυπουργού και της Υπουργού Εθνικής Παιδείας 
και Θρησκευμάτων «Καθορισμός αρμοδιοτήτων Υφυ¬ 
πουργών του Υπουργείου Εθνικής Παιδείας και Θρη¬ 
σκευμάτων» (Β' 608). 

2. Την πρόταση του Πρυτανικού Συμβουλίου του Πα¬ 
νεπιστημίου Κρήτης (Συνεδρία αριθμ. 543/7.11.2006). 

3. Το γεγονός ότι από την εφαρμογή της παρούσης 
απόφασης δεν προκαλείται δαπάνη εις βάρος του κρα¬ 
τικού προϋπολογισμού, αποφασίζουμε: 

1. Καθιερώνονται ώρες εργασίας κατά τα Σάββατα, 
Κυριακές και Αργίες για το μόνιμο και με σύμβαση ερ¬ 
γασίας ιδιωτικού δικαίου αορίστου χρόνου προσωπικό 
του Πανεπιστημίου Κρήτης των παρακάτω κλάδων-ει- 
δικοτήτων: 

α. ΔΕ Τεχνικών διαφόρων ειδικοτήτων (ηλεκτρολόγοι, 
υδραυλικοί κ,λπ.), συμπεριλαμβανομένων των οδηγών 
β. ΔΕ Φυλάκων-Νυκτοφυλάκων 
γ. ΥΕ Φυλάκων-Νυκτοφυλάκων 
Το προσωπικό θα απασχολείται μέσα στα καθοριζό¬ 
μενα όρια που προβλέπουν οι ισχύουσες διατάξεις περί 
ωραρίου εργασίας και θα χορηγείται αναπληρωματική 
ημέρα ανάπαυσης την επόμενη εβδομάδα. 

2. Το ανωτέρω προσωπικό λόγω αυξημένων ανα¬ 
γκών μπορεί να απασχολείται και κατά τις νυχτερινές 
ώρες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαΐου 2007 

Ο ΥΦΥΠΟΥΡΓΟΣ 

ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Αριθμ. 42045/Β1 (6) 

Καθορισμός του ωραρίου εργασίας ορισμένων κατη¬ 
γοριών εργαζομένων στο Εθνικό και Καποδιστρια- 
κό Πανεπιστήμιο Αθηνών. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Της παρ. 6α του άρθρου 1 του ν. 1157/1981 «Περί κυρώ- 
σεως της από 29 Δεκεμβρίου 1980 Πράξεως Νομοθετικού 
Περιεχομένου του Προέδρου της Δημοκρατίας «Περί καθι- 


ερώσεως πενθημέρου εβδομάδος εργασίας των δημοσίων 
εν γένει υπηρεσιών και ρυθμίσεως συναφών θεμάτων και 
τροποποιήσεως διατάξεων αυτής» (Φ.Ε.Κ. Α' 126). 

β) Των παρ. 1 και 2 του άρθρου 23 του ν. 1735/1987 
(Φ.Ε.Κ. Α' 95) «Προσλήψεις στο δημόσιο τομέα, κοινωνι¬ 
κός έλεγχος στη δημόσια διοίκηση, πολιτικά δικαιώματα 
και άλλες διατάξεις» (Φ.Ε.Κ. Α' 195). 

γ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα που κυρώθηκε 
με το άρθρο πρώτο του π.δ. 63/2005 (Φ.Ε.Κ. Α' 98). 

δ) Της υπ’ αριθμ. ΔΙΑΔΠ/Γ2γ/1296/3487/28.2.2007 από¬ 
φασης του Υπουργού Εσωτερικών, Δημόσιας Διοίκησης 
και Αποκέντρωσης «Μεταβίβαση στην Υπουργό Εθνικής 
Παιδείας και Θρησκευμάτων της αρμοδιότητας καθο¬ 
ρισμού του ωραρίου εργασίας ορισμένων κατηγοριών 
εργαζομένων στο Εθνικό & Καποδιστριακό Πανεπιστή¬ 
μιο Αθηνών» (Φ.Ε.Κ. Β’ 300). 

ε) Της υπ’ αριθμ. 37876/ΣΤ5/26.4.2004 κοινής απόφασης 
του Πρωθυπουργού και της Υπουργού Εθνικής Παιδείας 
και Θρησκευμάτων «Καθορισμός αρμοδιοτήτων Υφυ¬ 
πουργών του Υπουργείου Εθνικής Παιδείας και Θρη¬ 
σκευμάτων» (Β’ 608). 

2. Την πρόταση του Πρυτανικού Συμβουλίου του Εθνι¬ 
κού και Καποδιστριακού Πανεπιστημίου Αθηνών (Συνε¬ 
δρία αριθμ. 24/21.7.2006). 

3. Το γεγονός ότι από την εφαρμογή της παρούσης 
απόφασης δεν προκαλείται δαπάνη εις βάρος του κρα¬ 
τικού προϋπολογισμού, αποφασίζουμε: 

1. Καθιερώνονται ώρες εργασίας κατά τα Σάββατα, 
Κυριακές και Αργίες για το μόνιμο και με σύμβαση ερ¬ 
γασίας ιδιωτικού δικαίου αορίστου χρόνου προσωπικό 
του Εθνικού και Καποδιστριακού Πανεπιστημίου των 
παρακάτω κατηγοριών: 

α. Διοικητικών, 
β. Φυλάκων, 
γ. Τεχνικών, 

δ. Οδηγών αυτοκινήτων, 
ε. Βιβλιοθηκονόμων, 
στ. Κηπουρών. 

Το προσωπικό θα απασχολείται μέσα στα καθοριζό¬ 
μενα όρια που προβλέπουν οι ισχύουσες διατάξεις περί 
ωραρίου εργασίας και θα χορηγείται αναπληρωματική 
ημέρα ανάπαυσης την επόμενη εβδομάδα. 

2. Το ανωτέρω προσωπικό λόγω αυξημένων ανα¬ 
γκών μπορεί να απασχολείται και κατά τις νυχτερινές 
ώρες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαΐου 2007 

Ο ΥΦΥΠΟΥΡΓΟΣ 

ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Αριθμ. 26799 οικ Φ. 101.3 (7) 

Έναρξη λειτουργίας Πυροσβεστικού Μουσείου. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

α. Το υπ’ αριθμ. π.δ. 346/1992 (ΦΕΚ Α' 169/15.10.1992) 
«Ρυθμίσεις μισθολογικών θεμάτων του Πυροσβεστικού 
προσωπικού και άλλες διατάξεις». 

β. Την υπ’ αριθμ. 17318 Φ. 109.1/14.6.2006 (Φ.Ε.Κ 862 τ. Β') 
απόφαση Υπουργού Δημόσιας Τάξης: «Μεταβίβαση του 

δικαιώματος να υπογράφουν Με εντολή Υπουργού, στο 
Γενικό Γραμματέα του Υ.Δ.Τ. και σε υπηρεσιακά όργανα 
του Πυροσβεστικού Σώματος». 

γ. Την ανάγκη εξασφάλισης του αναγκαίου ιστορικού 
υλικού για την συνέχιση της συγγραφής της ιστορίας 
του Πυροσβεστικού Σώματος και της διασφάλισης της 
ιστορικής του μνήμης. 

δ. Το γεγονός ότι από τις διατάξεις της παρούσης δεν 
προκύπτει επί πλέον δαπάνη σε βάρος του Κρατικού 
Προϋπολογισμού, αποφασίζουμε: 

2. Ορίζουμε ημερομηνία έναρξης λειτουργίας του 
Πυροσβεστικού Μουσείου στην Παλλήνη Αττικής την 
18.5.2007, ημερομηνία κατά την οποία θα αρχίσει να 
λειτουργεί το εν λόγω Μουσείο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαΐου 2007 

Με εντολή Υπουργού 
Ο Αρχηγός 

ΑΝΔΡΕΑΣ ΣΤΥΛ. ΚΟΗΣ 

-♦- 

( 8 ) 

Ολοκλήρωση και έναρξη λειτουργίας της επένδυσης 
της εταιρείας «ΕΤΕΠΑΛ ΑΕ». 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την υπ’ αριθμ. IΕ/ΟΕ/2772/ΝΝ80371/ν.1892/1990/ 
3.5.2007 απόφαση του Γενικού Γραμματέα Περιφέρειας 
Ανατολικής Μακεδονίας Θράκης εγκρίθηκε η ολοκλήρω¬ 
ση και έναρξη λειτουργίας της επένδυσης της εταιρείας 
«ΕΤΕΠΑΛ ΑΕ» που αναφέρεται στην μετεγκατάσταση 
- επέκταση - εκσυγχρονισμό μονάδας παραγωγής κραμά¬ 
των αλουμινίου στην ΒΙΠΕ Κομοτηνής του Ν. Ροδόπης πα¬ 
ραγωγικού κόστους δύο εκατομμυρίων οκτακόσιων μίας 
χιλιάδων και τριακοσίων τριάντα επτά ευρώ (2.801.337,00) 
με ποσοστό επιχορήγησης 62 % επί του παραγωγικού 
κόστους δηλαδή ποσό επιχορήγησης ένα εκατομμύριο 
επτακόσιες τριάντα έξι χιλιάδες οκτακόσια είκοσι οκτώ 
ευρώ και ενενήντα τέσσερα λεπτά (1.736.828,94 ευρώ). 

Το ποσό του τραπεζικού δανείου ανέρχεται στο ποσό 
των (534.977,46) ευρώ για το οποίο χορηγείται επιδό¬ 
τηση επιτοκίου με ποσοστό 62% για δέκα χρόνια από 
την ημερομηνία ανάληψης του δανείου. 

Ημερομηνία γνωμοδότησης της Επιτροπής 15.3.2007. 

Η περίληψη αυτή να δημοσιευθεί στην Εφημερίδα της 
Κυβερνήσεως 

Με εντολή Γ ενικού Γ ραμματέα Περιφέρειας 

Ο Διευθυντής 

ΑΘΑΝΑΣΙΟΣ ΠΑΝΔΡΕΥΜΕΝΟΣ 

-♦- 

Αριθμ. 15152 (9) 

Τροποποίηση απόφασης καθορισμού ανωτάτου ορίου 
επιτρεπομένων ημερών κίνησης εκτός έδρας υπαλ¬ 
λήλων στις Νομαρχιακές Αυτοδιοικήσεις Περιφέρει¬ 
ας Κεντρικής Μακεδονίας, για το 2007. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α. Του ν. 2685 /1999 «Κάλυψη δαπανών μετακινουμέ- 


νων υπαλλήλων εντός και εκτός Επικράτειας και άλλες 
διατάξεις». 

β. Του άρθρου 25 παραγρ. 6 του ν. 2738/1999 «Συλλο¬ 
γικές διαπραγματεύσεις στη Δημόσια Διοίκηση , μονι¬ 
μοποιήσεις συμβασιούχων αορίστου χρόνου και άλλες 
διατάξεις». 

γ. Του ν. 2503/1997 «Διοίκηση , οργάνωση στελέχωση 
της Περιφέρειας, ρύθμιση θεμάτων για την τοπική αυ¬ 
τοδιοίκηση και άλλες διατάξεις». 

2. Την υπ’ αριθμ. 4066/22.2.2007 απόφασή μας με την 
οποία καθορίσθηκε το ανώτατο όριο των επιτρεπο- 
μένων ημερών κίνησης εκτός έδρας των υπαλλήλων 
που υπηρετούν στις Νομαρχιακές Αυτοδιοικήσεις της 
Περιφέρειας. 

3. Το υπ’ αριθμ. 04/1121/25.4.2007 έγγραφο της Ν.Α. 
Χαλκιδικής αναφορικά με την τροποποίηση της ανω¬ 
τέρω απόφασής μας. 

4. Ότι το ύψος της προκαλούμενης από την απόφαση 
αυτή δαπάνης ανέρχεται στο ποσό των 3.270 ευρώ και 
θα βαρύνει τον ΚΑΕ 0711 του προϋπολογισμού έτους 
2007 της Ν.Α. Χαλκιδικής, αποφασίζουμε: 

1. Συμπληρώνουμε την υπ’ αριθμ. 4066/22.2.2007 από¬ 
φασή μας κατά το μέρος που αφορά τη Ν.Α Χαλκιδικής, 
ως κατωτέρω: 

Α) Ν.Α. Χαλκιδικής 

Δ/νση Ανάπτυξης και Προγραμματισμού 

ΠΕ Γεωτεχνικών 90 ημέρες 

2. Διορθώνουμε την υπ’ αριθμ. 4066/22.2.2007 απόφα- 
σήμας κατά το μέρος που αφορά την Ν.Α. Χαλκιδικής, 
ως κατωτέρω: 

Ν.Α. Χαλκιδικής 

Δ/νση Ανάπτυξης και Προγραμματισμού 

ΠΕ Οικονομικού 90 ημέρες αντί του εσφαλμένου ΠΕ 
Οικονομικού 60 ημέρες 

ΤΕ Πληροφορικής 90 ημέρες αντί του εσφαλμένου ΤΕ 
Πληροφορικής 60 ημέρες 

Κατά τα λοιπά ισχύει η υπ’ αριθμ. 4066/22.2.2007 από¬ 
φασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 3 Μάίου 2007 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 
-♦- 

Αριθμ. 6547 (10) 

Έγκριση σύμβασης μίσθωσης έργου για το Κέντρο Εξυ¬ 
πηρέτησης Πολιτών (ΚΕΠ) Δήμου Κηρέως. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη 

1. Τις διατάξεις του ν. 2503/1997 (ΦΕΚ 107/τ. Α'/30.5.1997) 
«Διοίκηση, Οργάνωση, στελέχωση της Περιφέρειας, ρύθ¬ 
μιση θεμάτων για την Τ.Α κ.α. διατάξεις». 

2. Τις διατάξεις των άρθρων: 

- 6 του ν. 2527/1997 «Τροποποίηση και συμπλήρωση 
διατάξεων του νόμου 2190/1994 κ.α. διατάξεις», 

- 31 του ν. 3013/2002 «Αναβάθμιση της πολιτικής προ¬ 
στασίας και λοιπές διατάξεις», 

-15 παρ. 1 του ν. 3260/2004 «Ρυθμίσεις του συστήματος 
προσλήψεων και θεμάτων δημοσίας διοίκησης». 

3. Την από 13.1.2004 γνωμοδότηση της ΤΕΔΚΕ. 

4. Τα υπ’ αριθμ. ΟΔΕ ΚΕΠ 6901/8.9.2005, Φ.7/2/7772/ΟΔΕ 
ΚΕΠ/14.10.2005 και Φ.7/8495/ΟΔΕ ΚΕΠ/30.11.2005 έγγρα¬ 
φα του Υπουργείου Εσωτερικών, Δημόσιας Διοίκησης 
και Αποκέντρωσης, με τα οποία παρέχονται διευκρινή- 
σεις και οδηγίες για τη συμπλήρωση των συμβάσεων 
των ΚΕΠ. 

5. Το υπ’ αριθμ. ΔΟΛ ΚΕΠ/Φ./4/145/8983//10.4.2007 έγ¬ 
γραφο του Υπουργείου Εσωτερικών, Δημόσιας Διοί¬ 
κησης και Αποκέντρωσης για την κατανομή συμβάσε¬ 
ων μίσθωσης έργου διάρκειας έως τρεις (3) μήνες σε 
ΚΕΠ των οποίων οι συμβάσεις λήγουν από 1.5.2007 έως 
31.5.2007, αποφασίζουμε: 

- Εγκρίνουμε τη σύναψη δύο (2) συμβάσεων μίσθωσης 
έργου από το Δήμο Κηρέως, διάρκειας έως τρεις (3) 
μήνες, για τη λειτουργία του ΚΕΠ του Δήμου , με τους 
επιπλέον όρους: 

1. Η σύμβαση λήγει αυτοδίκαια με την πλήρωση των 
θέσεων του ΚΕΠ με μόνιμο προσωπικό. 

2. Σε περίπτωση αποχώρησης, παραίτησης, διακοπής 
κλπ. της σύμβασης μίσθωσης έργου με πρωτοβουλία 
του συμβασιούχου, δεν θα συνάπτεται νέα σύμβαση με 
νέο άτομο, ΧΩΡΙΣ ΤΗΝ ΠΡΟΗΓΟΥΜΕΝΗ ΕΝΗΜΕΡΩΣΗ 
ΚΑΙ ΕΓΚΡΙΣΗ ΤΗΣ ΔΟΛ/ΚΕΠ/ΥΠΕΣΔΔΑ. 

Σε διαφορετική περίπτωση το Υπουργείο Εσωτερικών, 
Δημόσιας Διοίκησης και Αποκέντρωσης δεν θα κάνει 
δεκτή τη νέα σύμβαση αλλά και δεν θα τη χρηματο¬ 
δοτήσει. 

- Τόπος εκτέλεσης του έργου είναι η έδρα του Δήμου 
Κηρέως. 

- Η εργασία αυτή δεν ανάγεται στα συνήθη καθήκοντα 
των υπαλλήλων. 

- Το ύψος της αμοιβής έκαστου αναδόχου προσδι¬ 
ορίζεται σύμφωνα και με την υπ’ αριθμ. 11123/8.5.2006 
εγκύκλιο, ως εξής: 

α) για ΚΕΠ με χρονική διάρκεια λειτουργίας μικρότερη 
των 24 μηνών η μηνιαία αμοιβή συμβασιούχου ανέρχεται 
σε οκτακόσια ογδόντα (880) ευρώ. 

β) για ΚΕΠ με χρονική διάρκεια μεγαλύτερη των 24 
μηνών το ύψος της μηνιαίας αμοιβής ανέρχεται στο 
ποσό των χιλίων (1000) ευρώ. 

Η απόφαση να δημοσιευθεί στην Εφημερίδα της Κυ- 
βερνήσεως 

Χαλκίδα, 9 Μα'ΐου 2007 

Ο Γενικός Γραμματέας Περιφέρειας 
ΑΘΑΝΑΣΙΟΣ ΣΚΟΡΔΑΣ 

- ♦ - 

Αριθμ. 4064 (11) 

Κατανομή ωρών υπερωριακής εργασίας Α' Εξαμήνου 
2007 στους υπαλλήλους που ασχολούνται με τον 
ποιοτικό έλεγχο των νωπών - μετ/νων προϊόντων. 

Ο ΝΟΜΑΡΧΗΣ ΘΕΣΠΡΩΤΙΑΣ 

Έχοντας υπόψη: 

1 .Τις διατάξεις του άρθρου 25παρ. 7 του ν. 2738/9.9.1999 
που αναφέρεται στις προγραμματικές συμβάσεις. 

2. Τις διατάξεις του άρθρου 15 του ν. 2592/1998 για 
την υπερωριακή εργασία και του άρθρου 10 του ν. 
2732/30.7.1999 (ΦΕΚ 154 Α') για την απασχόληση των 
γεωπόνων κατά τις Κυριακές ημέρες αργίας και νυ¬ 
χτερινές ώρες. 

3. Την υπ’ αριθμ. 292341/30.4.2007 απόφαση του Γε¬ 
νικού Γραμματέα του Υπουργείου Γεωργίας με θέμα 


«Υπερωρίες Α' Εξαμήνου 2007 για τους υπαλλήλους των 
Νομαρχιακών Αυτοδιοικήσεων που ασχολούνται με τον 
ποιοτικό και ποσοτικό έλεγχο των νωπών και μεταποιη¬ 
μένων γεωργικών προϊόντων φυτικής προέλευσης». 

4. Την ανάγκη για ποιοτικό και ποσοτικό έλεγχο των 
νωπών γεωργικών προϊόντων που προκύπτει κατά τις 
διακινήσεις τους από και προς την αλλοδαπή και στο 
εσωτερικό της χώρας: Η δαπάνη θα βαρύνει τον προϋ¬ 
πολογισμό της Δ/νσης Αγροτικής Ανάπτυξης και ανέρ¬ 
χεται στο ποσό των 1455 ευρώ, αποφασίζουμε: 

Εγκρίνουμε την υπερωριακή απασχόληση τριών (3) 
γεωπόνων υπαλλήλων της Νομαρχιακής Αυτοδιοίκη¬ 
σης Ν. Θεσ/τιας στον ποιοτικό και ποσοτικό έλεγχο 
των εξαγομένων -εισαγομένων και στο εσωτερικό της 
χώρας και της Ευρωπαϊκής Ένωσης διακινούμενων και 
αποσυρόμενων γεωργικών προϊόντων από Ιανουάριο 
έως και Ιούνιο του 2007 για 180 ώρες απογευματινής ερ¬ 
γασίας και 30 ώρες νυχτερινής εργασίας, Κυριακών και 
εξαιρέσιμων σύμφωνα με την υπ’ αριθμ. 292341/30.4.2007 
απόφαση του Γ ενικού Γ ραμματέα του Υπ. Γ εωργίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 4 Μα'ΐου 2007 

Ο Νομάρχης 
ΒΑΣΙΛΕΙΟΣ ΓΙΟΓΑΚΑΣ 

-♦- 

Αριθμ. 950 (12) 

Έγκριση υπερωριακής απασχόλησης υπαλλήλου. 

Ο ΝΟΜΑΡΧΗΣ ΚΥΚΛΑΔΩΝ 

Έχοντας υπόψη : 

1. Το π.δ. 30/1995 «Κώδικας Νομαρχιακής Αυτοδιοί¬ 
κησης». 

2. Τον Εσωτερικό Οργανισμό οργάνωσης και Λειτουρ¬ 
γίας της Νομαρχιακής Αυτοδιοίκησης Κυκλάδων (ΦΕΚ 
432/τ. Β'/17.5.1995) όπως τροποποιήθηκε και ισχύει. 

3. Τις διατάξεις του άρθρου 16 του ν. 3205/2003 (ΦΕΚ 
297/τ. Α'). 

4. Την παρ. 7 του άρθρου 25 του ν. 2738/1999 (ΦΕΚ 
180/τ. Α'). 

5. Την υπ’ αριθμ. 2/72757/0022/31.12.2003 εγκύκλιο 
Γ.Λ.τ.Κ 

6. Την ανάγκη απασχόλησης ενός (1) υπαλλήλου κατη¬ 
γορίας ΓΙΕ Διοικητικού της Δ/νσης Τεχνικών Υπηρεσιών 
πέραν του κανονικού ωραρίου προκειμένου να ασχολη¬ 
θεί με τη χορήγηση προκαταβολών και την εκκαθάριση 
των οδοιπορικών εξόδων των μετακινούμενων εκτός 
έδρας υπαλλήλων ΠΕ και ΤΕ Μηχανικών της Δ/νσης 
και των Τμημάτων Τεχνικών Υπηρεσιών της Ν.Α.Κ., απο¬ 
φασίζουμε: 

Εγκρίνουμε υπερωριακή απασχόληση εργασίας ενός 
(1) υπαλλήλου κλάδου ΠΕ Διοικητικού της Δ/νσης Τεχνι¬ 
κών Υπηρεσιών της Ν.Α.Κυκλάδων για τους μήνες από 
Μάιο μέχρι και Δεκέμβριο 2007 συνολικά για 480 ώρες 
και μέχρι 60 ώρες το μήνα. 

Η αναγραφόμενη υπηρεσία θα πρέπει να εκδώσει από¬ 
φαση συγκρότησης συνεργείου παροχής υπερωριακής 
εργασίας και να φροντίσει για την υποβολή βεβαίωσης 
που θα αφορά στην παρασχεθείσα, σύμφωνα με την 
παρούσα απόφασή μας, εργασία. 

Η σχετική δαπάνη ανέρχεται στο ποσό των δυο χι¬ 
λιάδων πεντακοσίων (2.500) Ευρώ και θα βαρύνει τον 

προϋπολογισμό της Ν.Α. έτους 2007, Φορέας 072, ΚΑΕ 
511. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 7 Μα'ΐου 2007 

Ο Νομάρχης 
ΔΗΜΗΤΡΗΣ ΜΠΑΪΛΑΣ 

-♦- 

Αριθμ. 949 (13) 

Έγκριση υπερωριακής απασχόλησης υπαλλήλου. 

Ο ΝΟΜΑΡΧΗΣ ΚΥΚΛΑΔΩΝ 

Έχοντας υπόψη : 

1. Το π.δ. 30/1995 «Κώδικας Νομαρχιακής Αυτοδιοί¬ 
κησης», 

2. Τον Εσωτερικό Οργανισμό οργάνωσης και Λειτουρ¬ 
γίας της Νομαρχιακής Αυτοδιοίκησης Κυκλάδων (ΦΕΚ 
432/τ. Β717.5.1995) όπως τροποποιήθηκε και ισχύει. 

3. Τις διατάξεις του άρθρου 16 του ν. 3205/2003 (ΦΕΚ 
297/τ. Α'). 

4. Την παρ. 7 του άρθρου 25 του ν. 2738/1999 (ΦΕΚ 
180/τ. Α'). 

5. Την υπ’ αριθμ. 2/72757/0022/31.12.2003 εγκύκλιο 
Γ.Λ.τ.Κ. 

6. Την ανάγκη απασχόλησης ενός (1) υπαλλήλου κα¬ 
τηγορίας ΤΕ Γεωπονίας ΙΔΑΧ του Γραφείου Νομάρχη 
πέραν του κανονικού ωραρίου για τη διεκπεραίωση των 
εργασιών του Γραφείου αυτού, αποφασίζουμε: 

Εγκρίνουμε υπερωριακή απασχόληση εργασίας ενός 
(1) υπαλλήλου κλάδου ΤΕ Γ εωπονίας του Γ ραφείου Νο¬ 
μάρχη της Ν.Α.Κυκλάδων για τους μήνες από Μάιο μέχρι 
και Δεκέμβριο 2007 συνολικά για 320 ώρες και μέχρι 
40 ώρες το μήνα. 

Η αναγραφόμενη υπηρεσία θα πρέπει να εκδώσει από¬ 
φαση συγκρότησης συνεργείου παροχής υπερωριακής 
εργασίας και να φροντίσει για την υποβολή βεβαίωσης 
που θα αφορά στην παρασχεθείσα, σύμφωνα με την 
παρούσα απόφασή μας, εργασία. 

Η σχετική δαπάνη ανέρχεται στο ποσό των χιλίων 
εννιακοσίων (1.900) Ευρώ και θα βαρύνει τον προϋπο¬ 
λογισμό της Ν.Α. έτους 2007, Φορέας 072, ΚΑΕ 511. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 7 Μάίου 2007 

Ο Νομάρχης 
ΔΗΜΗΤΡΗΣ ΜΠΑΪΛΑΣ 

-♦- 

Αριθμ. 948 (14) 

Έγκριση υπερωριακής απασχόλησης υπαλλήλου. 

Ο ΝΟΜΑΡΧΗΣ ΚΥΚΛΑΔΩΝ 

Έχοντας υπόψη : 

1. Το π.δ. 30/1995 «Κώδικας Νομαρχιακής Αυτοδιοί¬ 
κησης». 

2. Τον Εσωτερικό Οργανισμό οργάνωσης και Λειτουρ¬ 
γίας της Νομαρχιακής Αυτοδιοίκησης Κυκλάδων (ΦΕΚ 
432/τ. Β'/17.5.1995) όπως τροποποιήθηκε και ισχύει. 

3. Τις διατάξεις του άρθρου 16 του ν. 3205/2003 (ΦΕΚ 
297/τ. Α'). 

4. Την παρ. 7 του άρθρου 25 του ν. 2738/1999 (ΦΕΚ 
180/τ. Α'). 


5. Την υπ’ αριθμ. 2/72757/0022/31.12.2003 εγκύκλιο 
Γ.Λ.τ.Κ. 

6. Την ανάγκη λειτουργίας της Δ/νσης ΠΣΕΑ-ΠΑΜ της 
Ν.Α.Κ. πέραν του κανονικού ωραρίου για την αντιμετώ¬ 
πιση των αναγκών αντιπυρικής προστασίας κατά την 
περίοδο Μάίου - Οκτωβρίου. 

7. Την ανάγκη απασχόλησης ενός (1) υπαλλήλου κατη¬ 
γορίας ΔΕ Διοικητικού της Δ/νσης ΠΣΕΑ-ΠΑΜ πέραν του 
κανονικού ωραρίου για τη διεκπεραίωση των ανωτέρω 
εργασιών, αποφασίζουμε: 

Εγκρίνουμε υπερωριακή απασχόληση εργασίας ενός 
(1) υπαλλήλου κλάδου ΔΕ Διοικητικού της Δ/νσης ΠΣΕΑ- 
ΠΑΜ της Ν.Α. Κυκλάδων για τους μήνες από Μάιο μέχρι 
και Οκτώβριο 2007 συνολικά για 240 ώρες και μέχρι 40 
ώρες το μήνα. 

Η αναγραφόμενη υπηρεσία θα πρέπει να εκδώσει από¬ 
φαση συγκρότησης συνεργείου παροχής υπερωριακής 
εργασίας και να φροντίσει για την υποβολή βεβαίωσης 
που θα αφορά στην παρασχεθείσα, σύμφωνα με την 
παρούσα απόφασή μας, εργασία. 

Η σχετική δαπάνη ανέρχεται στο ποσό των χιλίων 
πεντακοσίων (1.500) Ευρώ και θα βαρύνει τον προϋπο¬ 
λογισμό της Ν.Α. έτους 2007, Φορέας 072, ΚΑΕ 511. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 7 Μάίου 2007 

Ο Νομάρχης 
ΔΗΜΗΤΡΙΟΣ ΜΠΑΪΛΑΣ 

-♦- 

Αριθμ. οικ. 5517 (15) 

Υπερωριακή απασχόληση υπαλλήλων Ν.Α. Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 

Έχοντας υπόψη: 

1. Τις διατάξεις: 

α) του π.δ. 30/1996 «Κώδικας Νομαρχιακής Αυτοδιοί¬ 
κησης», 

β) του άρθρου 15 παρ. 18 εδ. 2 του ν. 2503/1997 «Διοί¬ 
κηση Οργάνωση Στελέχωση της Περιφέρειας κ.λ.π.», 

γ) του άρθρου 16 του ν. 3205/2003, 

δ) του άρθρου 25 παρ. 7 του ν. 2738/1999 «Συλλογικές 
διαπραγματεύσεις στη Δημόσια Διοίκηση κ.λπ.». 

2. Την ανάγκη καταχώρισης των στοιχείων των προ¬ 
σωπικών μητρώων των μεταταγέντων υπαλλήλων στους 
Η/Υ, την προετοιμασία των θεμάτων των εισηγήσεων 
προς το Υπηρεσιακό Συμβούλιο, τη σύνταξη των προ¬ 
κηρύξεων για την πρόσληψη προσωπικού μόνιμου και 
εποχιακού, τη σύνταξη συμβάσεων για τις προσλή¬ 
ψεις προσωπικού με σύμβαση έργου, τον έλεγχο των 
δικαιολογητικών για την πρόσληψη πενήντα ατόμων 
με σύμβαση μερικής απασχόλησης, την προετοιμασία 
των εισηγήσεων προς το Νομαρχιακό Συμβούλιο και τη 
Νομαρχιακή Επιτροπή για την πρόσληψη μόνιμου και 
έκτακτου προσωπικού, την φωτοτύπηση και διανομή 
προσκλήσεων και αποφάσεων Νομαρχιακού Συμβουλίου, 
καθώς και την υποβοήθηση του έργου του Νομαρχιακού 
Συμβουλίου και των Νομαρχιακών Επιτροπών. 

3. Το γεγονός ότι για τη διεκπεραίωση των ανωτέρω 
εργασιών θα απαιτηθεί απασχόληση των υπαλλήλων 
πέραν του κανονικού ωραρίου εργασίας τους, αποφα¬ 
σίζουμε: 

Εγκρίνουμε την υπερωριακή απασχόληση διακοσί- 
ων σαράντα (240) ωρών κατ’ άτομο από 1.7.2007 μέχρι 
31.12.2007 και για δεκατρείς (13) συνολικά υπαλλήλους 
πέραν του κανονικού ωραρίου εργασίας της Δ/νσης 
Διοικητικών Υπηρεσιών της Ν.Α. Μαγνησίας για την αντι¬ 
μετώπιση των ανωτέρω υπηρεσιακών αναγκών. 

Η σχετική δαπάνη ανέρχεται στο ποσό των δεκαεν¬ 
νέα χιλιάδων πεντακοσίων ΕΥΡΩ (19.500 ευρώ) και θα 
βαρύνει τον Προϋπολογισμό της Ν.Α Μαγνησίας έτους 
2007 ειδικός φορέας 072 ΚΑΕ 0511. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 16 Μάΐου 2007 
Ο Νομάρχης 

ΑΠΟΣΤΟΛΟΣ ΠΑΠΑΤΟΛΙΑΣ 

-*- 

Αριθμ. 789 (16) 

Σύσταση συνεργείων περιοδικού ελέγχου μέτρων και 
σταθμών έτους 2007. 

Ο ΝΟΜΑΡΧΗΣ ΣΕΡΡΩΝ 

Έχοντας υπόψη: 

1. Το ν. 3200/1955 «Περί Διοικητικής Αποκέντρωσης», 
όπως τροποποιήθηκε και συμπληρώθηκε μεταγενέστε¬ 
ρα. 

2. Το ν. 2218/1994 «Περί ιδρύσεωςΝομαρχιακής Αυτοδ/ 
σεως», όπως τροποποιήθηκε και συμπληρώθηκε με τους 
ν. 2240/1994 και 2307/1995. 

3. Την υπ’ αριθμ. 16/1995 απόφαση του Νομαρχιακού 
Συμβουλίου Σερρών «Περί ψηφίσεως του Οργανισμού 
Οργάνωσης και λειτουργίας της Νομαρχιακής Αυτοδ/ 
σεως Σερρών» (ΦΕΚ 367/τ. Β71995). 

4. Το άρθρο 8 του π.δ. 524/1978 «Περί κωδικοποιήσεως 
εις ενιαίον κείμενον των ισχυουσών δ/ξεων,των ανα- 
φερομένων εις την εισαγωγήν εν Ελλάδι του Διεθνούς 
Συστήματος Μέτρων και Σταθμών». 

5. Το ν. 3103/2003 (ΦΕΚ 23/τ. Α729.1.2003),σύμφωνα με 
τον οποίο οι αρμοδιότητες της Αστυνομίας που αναφέ- 
ρονται στο αρθρ. 12 παρ. 2 του ν.δ. 3957/29.3.1959 (ΦΕΚ 
131/τ. Α'), όπως κωδικοποιήθηκε με το άρθρ. 8 παρ. 2 του 
π.δ. 524/1978 (ΦΕΚ 112/τ. Α'), μεταβιβάζονται στις Δ/νσεις 
Εμπορίου των Νομαρχ. Αυτοδ/σεων. 

6. Την υπ’ αριθμ. Φ2-893/22.2.2007 απόφαση του 
Υπουργείου Ανάπτυξης, περί ενάρξεως του Περιοδικού 
Ελέγχου έτους 2007 από 1.5.2007 μέχρι 31.12.2007 και την 
υπ’ αριθμ. Φ2-657/28.5.2004 εγκύκλιο «Παροχή οδηγιών 
διενέργειας ελέγχου Μέτρων και Σταθμών». 

7. Το ν.δ. 146/1946 « Περί Αγορανομικού Κώδικα». 

8. Το ν. 3205/2003. 


9. Τη σχετική εισήγηση της Δ/νσης Εμπορίου της ΝΑ 
Σερρών, αποφασίζουμε: 

Καθιερώνουμε υπερωριακή απασχόληση για το χρονι¬ 
κό διάστημα από 1.5.2007 μέχρι 31.12.2007, συγκροτώντας 
συνεργεία υπερωριακής εργασίας αποτελούμενα από 
δέκα (10) υπαλλήλους της Διεύθυνσης Εμπορίου της 
Νομαρχιακής Αυτοδιοίκησης Σερρών,όπως εμφανίζονται 
παρακάτω: 


Ονοματεπώνυμο 

Κλάδος 

Βαθμός 

Μισθ. 

κλιμ. 

1. Ανθούλα Λιάτσα 

ΠΕ/Διοικητ 

Α 

4 

2. Χρήστος Σύρπας 

ΠΕ/θετ.επιστ. 

Α 

3 

3. Δημούλα Λιάτσα 

ΔΕ/ 

δακτ.-στεν. 

Α 

2 

4. Βασιλική Αδαμίδου 

ΤΕ/ηλεκ.-μηχ. 

Γ 

15 

5. Χριστίνα Κιοσσέ 

ΔΕ/Διοικ.-Λογ. 

Γ 

13 

6. Γλυκερία Μαλάκη 

ΤΕ/Ι.Δ.Α.Χ. 

Δ 

15 

7. ΕυσεβίαΖαφειρίου 

ΔΕ/Διοικ.-Λογ. 

Γ 

15 

8. Βασίλειος Μέτσκας 

ΠΕ/Διοικ.-Οικ. 

Δ 

18 

9. Πανταζής Μιζούρης 

ΥΕ/βοηθ. πρ. 

Β 

3 

10. Δημήτριος 

Τ ριανταφυλλάκος 

ΔΕ/ 

οδηγ. αυτοκ. 

Α 

6 


Έργο των παραπάνω συνεργείων είναι η διενέργεια 
του περιοδικού ελέγχου Μέτρων και Σταθμών έτους 
2007 καθώς και έλεγχος των βυτιοφόρων αυτοκινήτων 
μεταφοράς και διανομής πετρελαίου θέρμανσης του Ν. 
Σερρών (έλεγχος, σφράγιση, είσπραξη τέλους, σύνταξη 
συγκεντρωτικών καταστάσεων, απόδοση τελών στον 
ειδικό λ/σμό του Υπ. Ανάπτυξης κ.λπ.). 

Τα συνεργεία αυτά θα απασχολούνται υπερωριακά 
κατά τις απογευματινές ώρες (μέχρι της 22ας ώρας) 
καθώς και την ημέρα του Σαββάτου και μέχρι εξήντα 
(60) ώρες μηνιαίως ανά υπάλληλο. 

Η δαπάνη θα καλυφθεί από τον ειδικό λογαριασμό 
Μέτρων και Σταθμών της Δ/νσης Εμπορίου της Νομαρ¬ 
χιακής Αυτοδ/σης Σερρών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 25 Απριλίου 2007 

Ο Νομάρχης 
ΣΤΕΦΑΝΟΣ ΦΩΤΙΑΔΗΣ 

